CELEX: C2004/228/58
Language: el
Date: 2004-09-11 00:00:00
Title: Υπόθεση C-300/04: Αίτηση για την έκδοση προδικαστικής αποφάσεως που υπέβαλε το Raad van State με απόφαση της 13ης Ιουλίου 2004 στην υπόθεση M.G. Eman και O.B. Sevinger κατά college van burgemeester en wethouders van Den Haag

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/28
            
         Αίτηση για την έκδοση προδικαστικής αποφάσεως που υπέβαλε το Raad van State με απόφαση της 13ης Ιουλίου 2004 στην υπόθεση M.G. Eman και O.B. Sevinger κατά college van burgemeester en wethouders van Den Haag
   (Υπόθεση C-300/04)
   (2004/C 228/58)
   Με απόφαση της 13ης Ιουλίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 15 Ιουλίου 2004, το Raad van State, στο πλαίσιο της διαφοράς μεταξύ, αφενός, M.G. Eman και O.B. Sevinger και, αφετέρου, college van burgemeester en wethouders van Den Haag που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Έχει το δεύτερο μέρος της συνθήκης εφαρμογή σε πρόσωπα που έχουν την ιθαγένεια κράτους μέλους και κατοικούν σε χώρα ή έδαφος που ανήκει, κατά την έννοια του άρθρου 299, παράγραφος 3, ΕΚ, στις ΥΧΕ και έχει ιδιαίτερες σχέσεις με αυτό το κράτος μέλος;
            
         
               2.
            
            
               Αν όχι, έχουν τα κράτη μέλη, υπό το φως του άρθρου 17, παράγραφος 1, δεύτερη περίοδος, ΕΚ, την ευχέρεια να απονέμουν την ιθαγένειά τους σε πρόσωπα που κατοικούν στις ΥΧΕ, κατά την έννοια του άρθρου 299, παράγραφος 3, ΕΚ;
            
         
               3.
            
            
               Έχει το άρθρο 19, παράγραφος 2, ΕΚ, υπό το φως των άρθρων 189 και 190, παράγραφος 1, ΕΚ, την έννοια ότι —ανεξαρτήτως των όχι ασυνήθιστων στα εθνικά νομικά συστήματα εξαιρέσεων που συνδέονται, μεταξύ άλλων, με την έκπτωση από το εκλογικό δικαίωμα κατόπιν ποινικής καταδίκης ή λόγω ανικανότητας προς δικαιοπραξία— η ιδιότητα του πολίτη της Ενώσεως, ακόμη και όταν αυτός κατοικεί στις ΥΧΕ, συνεπάγεται άνευ ετέρου το δικαίωμα του εκλέγειν και εκλέγεσθαι στις εκλογές για το Ευρωπαϊκό Κοινοβούλιο;
            
         
               4.
            
            
               Εμποδίζουν τα άρθρα 17 και 19, παράγραφος 2, ΕΚ, θεωρούμενα σε συνδυασμό μεταξύ τους και εξεταζόμενα υπό το φως του άρθρου 3, παράγραφος 1, του Πρωτοκόλλου, όπως έχει ερμηνευθεί από το Ευρωπαϊκό Δικαστήριο των Δικαιωμάτων του Ανθρώπου, πρόσωπα που δεν είναι πολίτες της Ενώσεως να έχουν δικαίωμα του εκλέγειν και εκλέγεσθαι στις εκλογές για το Ευρωπαϊκό Κοινοβούλιο;
            
         
               5.
            
            
               Θέτει το κοινοτικό δίκαιο απαιτήσεις ως προς τη φύση της αποκαταστάσεως των δικαιωμάτων εγγραφής, όταν το εθνικό δικαστήριο —λαμβάνοντας υπόψη και τις απαντήσεις του Δικαστηρίου των Ευρωπαϊκών Κοινοτήτων στα πιο πάνω ερωτήματα— κρίνει ότι, για τις εκλογές που διεξήχθησαν στις 10 Ιουνίου 2004, κακώς δεν εγγράφηκαν στους εκλογικούς καταλόγους εκείνοι που κατοικούν στις Ολλανδικές Αντίλλες ή στην Αρούμπα και έχουν την ολλανδική ιθαγένεια;